Hans-Georg Gadamer

Hans-Georg Gadamer (; 11 februari 1900 – 13 Maret 2002) inggih punika satunggalipun filsuf saking Jerman ingkang misuwur amargi karyanipun nalika taun 1960, "Wahrheit und Methode" (Kaleresan lan Metode).Hans-Georg Gadamer dipunundhuh tanggal 16 Juli 2011)

 Gesangipun 
Gadamer dipunlairaken ing Marburg, Jerman, minangka putranipun kimiawan farmasi ingkang ugi dados rektor ing mrika. Gadamer nglawan bapakipun ingkang ndhawuhi supados sinau ngèlmu-ngèlmu alam. Nanging Gadamer langkung milih ngèlmu humaniora. Panjenenganipun ageng lan sekolah ing Breslau, nanging boten dangu wenten mrika Gadamer pindhah dhateng Marburg kanggé sinau kaliyan para fisuf Neo-Kantian Paul Natorp lan Nicolai Hartmann. Panjenenganipun saged nahanake dhisertasinipun taun 1922.
Boten dangu saking punika, Gadamer lajeng tindak dhateng Freiburg lan sinau kaliyan Martin Heidegger, ingkang ing wekdal punika satunggalipun sarjana enem ingkang wasis nanging dèrèng angsal gelar profesor. Gadamer lajeng dados salah satunggalipun kelompok mahasiswa kados Leo Strauss, Karl Löwith, lan Hannah Arendt. Gadamer kaliyan Heidegger dados akrab, lan nalika Heidegger angsal angsal kalungguhan ing Marburg, Gadamer ndhèrèk Heidegger ing mrika. Prabawa saking Heidegger ingkang maringi Gadamer pola pikiran ingkang khas lan nebihaken Gadamer saking prabawa Neo-Kantian saking Natorp lan Hartmann.Hans-Georg Gadamer Dies; Noted German Philosopher dipunundhuh tanggal 16 Juli 2011)

 Cathetan suku 

 Pranala njawi 
Hans-Georg Gadamer Dies; Noted German Philosopher

Kategori:Artikel mawa basa krama
Kategori:Filsuf
Kategori:Filsuf Jerman
Kategori:Hermeneutika
Kategori:Lair 1900